তৃণমূলের অত্যাচারের কারণেই মৃত্যু হয়েছে ফরজানা আলমের। তাঁর পরিবারের পক্ষ থেকে ইতিমধ্যেই দায়ের হয়েছে খুনের মামলা। তাঁদের এই অভিযোগের পাশে দাঁড়ালেন অধীর চৌধুরী। দাবি করলেন অবিলম্বে গ্রেফতার করতে হবে খুনিদের।  
 ব্যুরো: তৃণমূলের অত্যাচারের কারণেই মৃত্যু হয়েছে ফরজানা আলমের। তাঁর পরিবারের পক্ষ থেকে ইতিমধ্যেই দায়ের হয়েছে খুনের মামলা। তাঁদের এই অভিযোগের পাশে দাঁড়ালেন অধীর চৌধুরী। দাবি করলেন অবিলম্বে গ্রেফতার করতে হবে খুনিদের।   ফরজানা আলম। প্রাক্তন ডেপুটি মেয়র। তাঁর মৃত্যুকে ঘিরে এখনও একরাশ প্রশ্ন। প্রশ্ন তাঁর পরিবারের সদস্যদের। তাঁদের অভিযোগ, তৃণমূল কর্মীদের অত্যাচারেই প্রাণ গেছে ফরজানার। খুনের মামলাও রুজু করেছেন তাঁরা। পরিবারের পাশে দাঁড়াতে বুধবার ফরজানার বাড়িতে যান অধীর চৌধুরী। সঙ্গে দলের বিধায়ক এবং কাউন্সিলররা। বেশকিছুক্ষণ ফরজানার দাদার সঙ্গে কথা বলেন তিনি। এই মুহূর্তে ফরজানার মৃতুকে উপেক্ষা করলেও তৃণমূল নেতৃত্বের কাছে এটা যে চরম অস্বস্তির তাতে কোনও সন্দেহ নেই। আর তৃণমূলের এই অস্বস্তিকেই কাজে লাগাতে চায় কংগ্রেস।